હિંમતનગર શહેરના મધ્યે આવેલા ટાવર રોડ પર પાલિકા દ્વારા બનાવાઈ રહેલું ડિવાઈડર વેપારીઓ તેમજ લોકો માટે માથાનો દુઃખાવો બની ગયો હતો, જે અંગે અનેક આવેદનપત્ર આપવામાં આવ્યા છતાં કોઈ પણ નિકાલ આવ્યો ન હતો, તો બીજી તરફ આ બાબતે પોલીસ તંત્રના ઉચ્ચ અધિકારીઓ ટસથી મસ ન થતાં આજરોજ સવારથી કોન્ટ્રાકટર દ્વારા ડિવાઈડરનું ચણતરનું કામ શરૂ કરી દેવામાં આવતાં આ વિસ્તારના પ૦૦થી વધુ વેપારીઓએ ટપોટપ પોતાની દુકાનો બંધ કરીને ટાવર રોડ પર બેસી જઈને ચક્કાજામ કરતાં સમગ્ર વિસ્તારમાં એકથી બે કલાક સુધી ભારે હંગામો મચી ગયો હતો, જેના પગલે પોલીસ કાફલો અને ધારાસભ્ય સહિતનાઓ ટાવર ચોકમાં દોડી આવ્યા હતા, અને ડિવાઈડર હટાવી લેવાયા બાદ જ સમગ્ર મામલો થાળે પડયો હતો.